Lëscht vun de klasséierte Monumenter
D'Lëscht vun de klasséierte Monumenter baséiert op engem éischte Gesetz vum 12. August 1927, op Franséisch Loi du 12 août 1927, concernant la conservation et la protection des sites et monuments nationaux. an op Däitsch Gesetz vom 12. August 1927, über die Erhaltung und den Schutz der nationalen Landschaften und Denkmäler, a publizéiert am Mémorial N° 48 den 31. August 1927.

Den Artikel 2. vun deem Gesetz seet datt eng Lëscht vun den Immeublë soll opgestallt ginn, déi all 5 Joer soll frësch erauskommen.

Dat Gesetz gouf duerch d'Gesetz vum 18. Juli 1983 ersat, an deem am Artikel 8 déi selwecht Konditioune fir d'Lëscht iwwerholl goufen. E puer Artikele vum Gesetz goufen den 3. Mäerz 2017 aktualiséiert.

Déi lescht Mise à jour vun der Lëscht vun de Monuments classés gouf am Mémorial B N° 35 vum 19. Mee 2009 publizéiert.

Déi besteet aus zwéin Deeler:

A) Liste des monuments classés
B) Inventaire supplémentaire des monuments nationaux

Nieft der Lëscht am Mémorial huet den Institut national pour le patrimoine architectural (INPA; virdrun: Service des sites et monuments nationaux - SSMN) eng méi aktuell op senger Websäit, déi e puermol am Joer aktualiséiert gëtt. Déi neist Versioun ass déi vum .

Zanter der Grënnung vum INPA ass d'Andeelung déi heiten:
A) Immeubles et objets bénéficiant des effets de classement comme patrimoine culturel national 
B) Immeubles et objets inscrits à l'inventaire supplémentaire.

Den 31. Dezember 2018 ware genee 1.481 Gebaier an Objeten ënner nationalem Monumenteschutz, dovun der 563 als Nationaalt Monument, 4, déi dofir proposéiert sinn, an 914, déi op den Zousazinventaire agedroe goufen.

Et handelt sech ëm Gebaier, Plazen oder Objeten, bei deenen et en nationalen Intressi gëtt, fir se z'erhalen an ze schützen, z. B. well se rar oder eemoleg sinn, typesch fir hir Aart oder Epoch, en Zeie vu fréierer Aktivitéit oder engem wichtegen Evenement, asw. Dorënner si Buergen a Kierchen, Bierger- a Bauerenhaiser, archeologesch Iwwerreschter, Uergelen a Molereien, Brécken an Industrieanlagen, Landschaften a Beem; oder vereenzelt Objete wéi Eisebunnslokomotiven oder -waggonen, ee Fliger, eng Brak vun Hinzert, oder eng mëttelalterlech Handschrëft.

Déi klasséiert Objeten hu keng Identifikatiounsnummer, a bei verschiddene sinn als eenzeg Referenz vereelzte Kadasternummeren uginn, soudatt et net direkt nozevollzéien ass, ëm wat et sech handelt. Et gëtt och keng Markéierungen (z. B. e Logo oder e Schëld) un de betraffenen Objeten, fir hire Status in situ erkenntlech ze maachen. Vereenzelt Objeten, déi op der Lëscht stinn, gëtt et net méi (verschidde Beem, z. B.). Och gouf eréischt virun e puer Joer ugefaangen, e systemateschen Argumentaire opzestellen, fir d'Klassement ze justifiéieren.

E puer Beispiller

Lëschten no Gemengen
An der Këscht heidrënner geet et bei d'Oplëschtunge vun allen Objeten. Se sinn no de Gemengen (an dann no den Uertschaften) getässelt, an deenen se ze fanne sinn:

Dës Lëscht vun de klasséierte Monumenter ass en Deel vun de Referenztabellen.

Um Spaweck 

 Loi du 12 août 1927, concernant la conservation et la protection des sites et monuments nationaux, publizéiert am Mémorial N° 48 vum 31. August 1927, S. 651 - S. 658 (Dëst Gesetz gouf 1983 ofgeschaaft an duerch en neit ersat)
 Loi du 18 juillet 1983 concernant la conservation et la protection des sites et monuments nationaux, publizéiert am Mémorial A N° 62 vum 10. August 1983, S. 1989 - S. 1398
 Mise à Jour vun 2009 am Mémorial.
 

 Klasséiert Monumenter